**Készítsetek liliomcsokrot!**

**Készítsétek elő a következőket:**

* A/4-es színes lap(ok), attól függően, hogy hány virágot és milyen színűeket akartok (a 3 tenyérből készült csokor néz ki a legszebben)
* grafit ceruza
* olló
* ragasztó (cellux és folyékony vagy stiftes is)
* hurkapálcika
* A/4-es zöld és sárga lap VAGY ezek helyett temperát, esetleg ha van otthon zseníliadrótot is használhattok
* szalag

**Lépések:**

1. Rajzold körbe egyik vagy mindkét tenyeredet grafit ceruzával a színes lapon!



1. Nyírd ki a megrajzolt tenyeret!



1. Csavard úgy a kézfej tövénél a papírt, hogy egy kis lyukat hagyj, ahol belefér egy hurkapálca vagy a zseníliadrót!
2. Ragaszd le egy kis cellux ragasztódarabbal!



1. Sima felületű ceruzára vagy tollra gyengéden tekerjétek rá az ujjaitok által megformázott virágszirmokat!



1. A zöld papírból a hosszabb éle mentén nyírjatok le egy vonalzó szélességű sávot. A sárgából a rövidebb éle mentén nyírjatok le egy 1 cm-es sávot.
2. Ragasztózzátok be a hurkapálcikát és szép lassan tekerjétek rá a zöld, majd a sárga sávokat!

VAGY

Zöld temperával fessétek be a hurkapálcikát a 3/4-éig, a maradék részt pedig sárgával!

1. Ragasszátok össze a hurkapálcikát a virággal!
2. Ha zseníliadrótot használtok, akkor kell egy 15 cm-es zöld és egy sárga (a zöld lehet hosszabb is). A sárgát hajtsátok félbe.



1. A zöld végét hajtsátok be egy kicsit, hogy egy kis horgot formázzatok! Akasszátok bele a sárga drótba! A sárga egyik oldalát hajtsátok megint félbe! A zöld horgot végét csavarjátok össze a szárral, hogy a sárga ne csússzon ki!



1. A hosszabb sárga oldallal szorosan csavarjátok körbe a félbehajtott másik sárga oldalt!



1. A zöld szár alját dugjátok bele a virágba és, így illesszétek össze őket!



1. Kössétek át egy szalaggal a csokrot!

